CELEX: C2006/281/72
Language: fi
Date: 2006-11-18 00:00:00
Title: Asia T-263/06: Kanne 25.9.2006 — Helleenien tasavalta v. komissio

18.11.2006   
            
            
               FI
            
            
               Euroopan unionin virallinen lehti
            
            
               C 281/41
            
         Kanne 25.9.2006 — Helleenien tasavalta v. komissio
   (Asia T-263/06)
   (2006/C 281/72)
   Oikeudenkäyntikieli: kreikka
   Asianosaiset
   
      Kantaja: Helleenien tasavalta (asiamiehet: I. Chalkias ja G. Kanellopoulos)
   
      Vastaaja: Euroopan yhteisöjen komissio
   Vaatimukset
   
               —
            
            
               Euroopan maatalouden ohjaus- ja tukirahaston (EMOTR) tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 27 päivänä heinäkuuta 2006 tehty komission päätös, joka on tiedoksiannettu numerolla K(2006) 3331 lopullinen ja julkaistu numerolla 2006/554/EY (1), on kumottava
            
         
               —
            
            
               sitä on toissijaisesti muutettava siten kuin jäljempänä tarkemmin esitetään
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tarkastaessaan ja vahvistaessaan tilejä asetuksen (ETY) N:o 729/70 (2) mukaisesti komissio jätti riidanalaisella päätöksellä yhteisörahoituksen ulkopuolelle muun muassa tietyt Kreikan valtiolle maaseudun kehittämistä koskevista toimenpiteistä aiheutuneet menot, jotka oli ilmoitettu EMOTR:n tukiosastosta maksettavina menoina.
   Kantaja esittää komission päätöstä K(2006) 3331 lopullinen koskevana yleisenä kumoamisperusteena olennaisten menettelymääräysten rikkomisen tilien tarkastus- ja hyväksymismenettelyssä, sellaisena kuin siitä säädetään asetuksen N:o 1663/95 (3) 8 artiklan 1 kohdan kolmannen alakohdan a alakohdassa. Kantaja väittää erityisesti, ettei komissio ole aloittanut Kreikan viranomaisten kanssa kahdenkeskisiä neuvotteluja siitä, kuinka kyseisten rikkomisten vakavuutta tulisi arvioida, ja Euroopan yhteisölle aiheutuneen taloudellisen vahingon suuruuden arvioimisesta. Kantaja tuo toissijaisesti esiin sen, ettei komissiolla ollut ajallista toimivaltaa määrätä riidanalaista rahoituskorjausta.
   
      (1)  EUVL L 218, 9.8.2006, s. 12.
   
      (2)  Yhteisen maatalouspolitiikan rahoituksesta 21 päivänä huhtikuuta 1970 annettu neuvoston asetus (ETY) N:o 729/70 (EYVL L 94, 28.4.1970, s. 13).
   
      (3)  Neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7 päivänä heinäkuuta 1995 annettu komission asetus (EY) N:o 1663/95 (EYVL L 158, 8.7.1995, s. 6)